b'\n_START_ARTICLE_\nAnna Olsson\n_START_SECTION_\nKarriere\n_START_PARAGRAPH_\nOlsson debuterte i verdenscupen i 1997. Hun er en typisk sprinter, og hun har tolv pallplasseringer individuelt i verdenscupen (per februar 2010) \xe2\x80\x93 alle i sprint. Hennes f\xc3\xb8rste pallplass kom i Val di Fiemme i desember 2003. I februar 2006 vant Olsson sin f\xc3\xb8rste verdenscupseier da hun vant sprinten i Davos. Halvannen uke senere tok hun gull p\xc3\xa5 sprintstafetten under OL 2006 i Torino sammen med Lina Andersson._NEWLINE_I VM 2007 i Sapporo ble hun nummer fire p\xc3\xa5 sprint individuelt, klassisk stil. P\xc3\xa5 4 x 5 km stafett gikk hun p\xc3\xa5 det svenske laget som ble nummer fire sammen med Lina Andersson, Charlotte Kalla og Britta Norgren._NEWLINE_I OL 2010 i Vancouver var hennes beste resultat fjerdeplass i sprinten.'